Na temelju članka 19. i 86. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08. i 61/11.) i Plana prijma u službu Općine Viškovo u razdoblju 2014.-2016. godine („Službene novine Primorsko-goranske županije“ broj: 12/14.), privremeni pročelnik Jedinstvenog upravnog odjela Općine Viškovo raspisuje

**JAVNI NATJEČAJ**  
**za prijam u službu vježbenika/ce na određeno vrijeme u trajanju od 12 mjeseci**

**u Jedinstveni upravni odjel Općine Viškovo – Odsjek ureda načelnika**

**Upravni referent** – 1 izvršitelj/ica za obavljanje vježbeničkog staža na određeno vrijeme u trajanju od 12 mjeseci

Uvjeti:

* srednja stručna sprema, upravnog, ekonomskog ili općeg (završena gimnazija) smjera
* samostalan rad na računalu
* položen vozački ispit „B“ kategorije

Osim navedenih uvjeta kandidati moraju ispunjavati i opće uvjete za prijam u službu iz članka 12. Zakona o službenicima i namještenicima u lokalnoj i područnoj (regionalnoj) samoupravi, a u službu ne može biti primljena osoba za čiji prijam postoje zapreke iz članaka 15. i 16. istog Zakona.

U svojstvu vježbenika primaju se osobe sa završenim obrazovanjem, određene stručne spreme i struke bez radnog iskustva na odgovarajućim poslovima ili s radnim iskustvom kraćim od vremena propisanog za vježbenički staž.

Na natječaj se mogu ravnopravno prijaviti osobe oba spola, a izrazi koji se koriste u ovom natječaju za osobe u muškom rodu uporabljeni su neutralno i odnose se na muške i ženske osobe.

Ako kandidat ostvaruje pravo prednosti pri zapošljavanju prema posebnom zakonu dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji ostvaruje pravo prednosti pri zapošljavanju dokazuje to rješenjem ili potvrdom o priznatom statusu i potvrdom o nezaposlenosti Hrvatskog zavoda za zapošljavanje izdanim u vrijeme trajanja ovog natječaja.

Za kandidate čije su prijave uredne i koji ispunjavanju formalne uvjete provest će se provjera znanja i sposobnosti bitnih za obavljanje poslova radnog mjesta za koje se primaju putem pisanog testiranja, provjere praktičnog rada na računalu te intervjua. Ako kandidat ne pristupi provjeri znanja i sposobnosti smatra se da je povukao prijavu na natječaj.

Na web stranici Općine Viškovo www. opcina - viskovo.hr objavit će se opis poslova i podaci o plaći radnog mjesta, način i vrijeme obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za tu provjeru. Na istoj web stranici i na oglasnoj ploči Općine Viškovo objavit će se vrijeme i mjesto održavanja prethodne provjere znanja i sposobnosti kandidata, najmanje 5 dana prije održavanja provjere. Intervju se provodi samo s kandidatima koji su ostvarili najmanje 50 % bodova iz pisanog testiranja.

Kandidati su uz prijavu obvezni priložiti:

* životopis
* dokaz o odgovarajućem stupnju obrazovanja (preslika svjedodžbe)
* dokaz o državljanstvu (preslika domovnice, osobne iskaznice, putovnice)
* uvjerenje nadležnog suda da se protiv kandidata ne vodi kazneni postupak, ne starije od 6 mjeseci (izvornik)
* Elektronički zapis HZMO, odnosno potvrda o podacima evidentiranim u matičnoj evidenciji HZMO koju Zavod na osobno traženje osiguranika izdaje na šalterima područnih službi/ureda HZMO kao dokaz o nepostojanju radnog iskustva na odgovarajućim poslovima
* vlastoručno potpisanu izjavu kandidata da za prijam u službu ne postoje zapreke iz članaka 15. i 16. Zakona o službenicima i namještenicima u lokalnoj i područnoj (regionalnoj) samoupravi
* preslika vozačke dozvole

U prijavi na natječaj navode se i podaci kandidata (ime i prezime, adresa prebivališta, te broj telefona i e-mail adresa isključivo za potrebe natječajnog postupka).

Uvjerenje o zdravstvenoj sposobnosti dostavlja izabrani kandidat po primitku rješenja o prijmu u službu.

Prijave na natječaj s dokazima o ispunjavanju uvjeta podnose se u roku od 8 dana od objave natječaja u „Narodnim novinama“, s naznakom „Za javni natječaj za prijam u službu Upravnog referenta – vježbenika, „NE OTVARATI“, na adresu: Općina Viškovo, 51216 Viškovo, Vozišće 3.

Osoba koja nije podnijela pravodobnu i urednu prijavu ili ne ispunjava formalne uvjete iz natječaja, neće se smatrati kandidatom prijavljenim na natječaj. Urednom se smatra samo prijava koja sadrži sve podatke i priloge navedene u natječaju.

O rezultatima natječaja kandidati će biti obaviješteni u zakonskom roku.

KLASA: 112-01/14-01/07

URBROJ: 2170-09-04/02-14-1

Viškovo, 16. lipanj 2014. godine

Privremeni pročelnik

Robert Simčić, dipl. oec.